UKUSA-samarbeidet

UKUSA-samarbeidet er en allianse av engelsktalende stater ledet av USA og Storbritannia, med oppgave å innhente informasjon via signaletterretning.

På 1950-tallet,  - var det en snikende erkjennelse i USA av at russerne kanskje ikke kom til å bli deres venner.

USA og Storbritannia hadde hatt et jevnt etterretningsforhold i andre verdenskrig, og de formaliserte det etter krigen med BRUSA (senere kalt UKUSA) -avtalen i 1946.

Etter hvert som tidligere britiske dominioner utøvde større suverenitet, begynte Canada (1948) og Australia og New Zealand (1956) å representere seg selv i etterretningspakten.

 Medlemsstater 
 Australia - Australian Signals Directorate
 Canada - Communications Security Establishment
 New Zealand - Government Communications Security Bureau
 Storbritannia - Government Communications Headquarters
 USA - National Security Agency

 Organisering 
UKUSA-samarbeidet blir ofte knyttet til ECHELON-systemet. Medlemmene av etterretningsalliansen UKUSA har holdt vedlike sammenknytinger i innsamling og deling av etterretning siden andre verdenskrig. Hvert medlem av UKUSA-alliansen er i teorien tildelt ansvar for å overvåke ulike deler av kloden. Canadas hovudoppgave pleide å være overvåking av den nordligste del av Sovjetunionen og utføre scanning av all kommunikasjonstrafikk som kunne avlytte fra ambassader omkring i verden. I tiden siden den kalde krigen har det vært lagt større vekt på overvåking av satellittrafikk, radio- og mobiltelefontrafikk fra Sentral- og Sør-Amerika, primært i forsøk på å spore narkotika og ikke-allierte paramilitære grupper i regionen. USA med dets enorme nettverk av spionsatellitter og lyttestasjoner avlytter størstedelen av Latin-Amerika, Asia, asiatisk Russland og nordlige deler av Kina. Storbritannia lytter på Europa og Russland vest for Uralfjellene samt Afrika.

 ECHELON 
ECHELON er navnet som benyttes om det høyt hemmeligholdte verdensomspennende signaletterretning- og analysenettverket som det sies blir driftet av UKUSA-samarbeidet og som en rekke kilder har rapportert om, blant annet en komité fra Europaparlamentet i 2001 (EP-rapportEuropean Parliament Report on ECHELON (.pdf) (juli 2001)). Den første som avslørte eksistensen av ECHELON var den undersøkende journalisten Duncan Campbell i artikkelen «Someone's listening», publisert i New Statesman i 1988. Ifølge noen kilder kan ECHELON fange radio- og satellitt-kommunikasjon, telefonsamtaler, faxer, epost og andre datastrømmer nær sagt overalt i verden og benytter automatisk databasert analyse og sortering av innholdet.ECHELON; WORLDWIDE CONVERSATIONS BEING RECEIVED BY THE ECHELON SYSTEM MAY FALL INTO THE WRONG HANDS AND INNOCENT PEOPLE MAY BE TAGGED AS SPIES fra fjernsynsprogrammet 60 Minutes 27. februar 2002 Likevel konkluderte EP-komitéen at «analysen som blir gjort i rapporten har avdekket at den tekniske kapasitet til systemet trolig ikke på langt nær er så omfattende som noen deler av media har regnet med» (EP-rapport, s. 11).

 Nine Eyes 
Nine Eyes er en etterretningsallianse, sammensatt av Five Eyes-medlemslandene samt Danmark, Frankrike, Nederland og Norge.

Mens Five Eyes er den mest sammensveisede gruppen, med sine automatiske datadelingsavtaler, ligger Nine and the Fourteen tett etter.

 Fourteen Eyes 
Den offisielle tittelen på denne alliansen er SIGINT Seniors Europe (SSEUR). Den ble laget for å utvide lagring og deling av data til disse landene.

Alliansen inkluderer Nine Eyes-medlemslandene, samt Belgia, Tyskland, Italia, Sverige og Spania

 Referanser 

 Kilder 
 Richelson, Jeffrey T.; Ball, Desmond (1985). The Ties That Bind: Intelligence Cooperation Between the UKUSA Countries. London: Allen & Unwin. ISBN 0-04-327092-1
 Secret Power, New Zealand's Role in the International Spy Network; Craig Potton Publishing, Nelson, NZ; ISBN 0-908802-35-8; 1996 (nettutgave)
 Bryden, John. Best Kept Secret: Canadian Secret Intelligence in the Second World War. Toronto: Lester Publishing, 1993.
 Hamilton, Dwight. Inside Canadian Intelligence: Exposing the New Realities of Espionage and International Terrorism. Toronto: Dundurn Press, 2006.
 Frost, Mike and Michel Gratton. Spyworld: Inside the Canadian and American Intelligence Establishments. Toronto: Doubleday Canada Limited, 1994.
 Rosen, Philip. The Communications Security Establishment – Canada’s Most Secret Intelligence Agency. Ottawa: Library of Parliament Research Branch, 1993.
 Rudner, Martin. Canada’s Communications Security Establishment: From the Cold War to Globalization in Intelligence and National Security. Volume 16 Number 1 (Spring 2001). 97-128.
 Whitaker, Reginald. Cold War Alchemy: How America, Britain, and Canada Transformed Espionage into Subversion in Intelligence and National Security.

Kategori:Intelligens
Kategori:Internasjonale organisasjoner
Kategori:Etableringer i 1946
Kategori:Echelon